
– Megrendelő és Vállalkozó a továbbiakban együttesen Felek vagy Szerződő Felek – között az alulírott időben és helyen, az alábbi feltételek szerint:

1. Előzmények:

A Megrendelő a 3527 Miskolc, Kandó Kálmán tér 1. szám alatti székhelyén, illetve üzemi területén végzendő napi udvar- és területfenntartási feladatok, továbbá kapcsolódó facility szolgáltatások ellátása tárgyában ajánlattételi eljárást bonyolított le, melynek eredményeképpen Megrendelő a Vállalkozóval köt szerződést a lenti tárgykörben.

2. A szerződés tárgya:

2.1. Megrendelő jelen szerződéssel megbízza Vállalkozót a szerződés 1. számú melléklet szerinti udvar- és területfenntartási feladatainak, továbbá kapcsolódó facility szolgáltatásoknak az ellátásával, a Vállalkozó pedig a jelen szerződésben foglalt vállalkozói díj ellenében a megbízást a szerződés aláírásával elfogadja.

2.2. Az 1. számú melléklet szerinti udvar- és területfenntartási feladatokat, illetve facility szolgáltatásokat a Vállalkozó a mellékletben írtak szerint részben folyamatosan, részben eseti jelleggel végzi.

3. A szerződés időbeli hatálya és megszűnése:

Jelen szerződés 2027. január 1-től lép hatályba. A Felek jelen szerződést …. éves határozott időtartamra kötik, azaz ….. napjáig.

4. Vállalkozói díj, fizetési feltételek:

4.1. A jelen szerződésben és a mellékletekben rögzített szolgáltatások vállalási díját (vállalkozói díj) Felek az alábbiak szerint rögzítik:
· Udvar- és területfenntartás, facility szolgáltatások: … EUR/HUF+ÁFA átalánydíj / hó (azaz … euro/forint)
· Gépi hóeltakarítás: … EUR/HUF+ÁFA / gépóra (azaz … euro/forint)

A fenti díjak módosítását bármelyik Fél jogosult kezdeményezni naptári évente egy alkalommal (első alkalommal 2028-ban). Ilyen esetben a Felek a díjakat a jövőre nézve – a kezdeményezéstől számított 15 munkanapon belül – módosítják a szerződéskötéskori állapothoz, illetve legutolsó módosításhoz képest bekövetkezett minimálbérváltozás és az előző évi fogyasztóiár-index (infláció) súlyozott figyelembevételével. A súlyozás során a mindenkori minimálbérben bekövetkező változás 88%-os arányban, míg az éves infláció (KSH által közzétett éves átlagos fogyasztóiár-index változás) 12%-os arányban kerül figyelembevételre. Amennyiben a Fél az díj módosítására vonatkozó igényét adott év január hónapjában jelzi, úgy a módosításra azon év január 1. napjára visszamenően kerül a díj módosításra.

4.2. Felek rögzítik, továbbá, hogy a síkosságmentesítő anyagot a Vállalkozó az alábbi díj szerint köteles biztosítani a Megrendelő részére: …EUR/HUF+ÁFA / kg

4.3. A teljesítés ellenértékét rendszeresen végzendő feladatok esetében a Vállalkozó minden tárgyhónapot követő hónap 5. napjáig számlázza a Megrendelő felé.

4.4. A számla pénzügyi teljesítésének feltétele az alábbi okiratok együttes benyújtása:
· a Vállalkozó számlája egy eredeti példányban,
· a Megrendelő által kibocsátott teljesítési igazolás egy eredeti példánya.

A 4.2. pontbanjelölt anyagokról szóló számlát a szállítólevéllel együttesen köteles benyújtani a Vállalkozó a Megrendelő részére.

4.5. A vállalkozói díjat a Megrendelő - a munka teljesítésigazolását követően – a vonatkozó jogszabályoknak megfelelően kiállított számla kézhezvételétől számított 30 napon belül a Vállalkozó számláján feltüntetett bankszámlára történő banki átutalással egyenlíti ki.

4.6. A Megrendelő késedelmes fizetése esetén Vállalkozónak jogában áll a mindenkori jegybanki alapkamatnak megfelelő mértékű késedelmi kamatot felszámítani.

5. Megrendelő kötelezettségei

5.1. A Megrendelő vállalja, hogy a szerződés hatálya alatt a szerződés tárgyát képező feladatokat kizárólag a Vállalkozóval végezteti el.

5.2. A Megrendelő a feladatok végzéshez a Vállalkozó személyi állománya részére köteles biztosítani az üzemi területre történő beléptetést és benntartózkodást.

5.3. A Megrendelő és Vállalkozó részére biztosítja a feladatok elvégzéshez szükséges információkat, adatokat, valamint a kapcsolattartó személlyel való személyes együttműködést az operatív kérdésekben.

5.4. A Megrendelő térítésmentesen köteles gondoskodni a feladatok elvégzéshez szükséges elektromos és vízhálózati csatlakozásról, egy zárható raktárhelyiségről, valamint a Vállalkozó által foglalkoztatottak részére tartózkodási hely kijelöléséről és tisztálkodási lehetőség biztosításáról.

5.5. [bookmark: _Hlk76372041]Megrendelő írásban bármikor indoklás nélkül kérheti, hogy a Vállalkozó valamely munkavállalója a szerződés teljesítésének további szakaszában ne működjön közre. A Vállalkozó köteles a kérésnek haladéktalanul eleget tenni és szükség esetén más alkalmas személyt munkába állítani.

5.6. A Megrendelő jelen szerződés aláírásával kötelezettséget vállal arra, hogy a teljesítés során a Megrendelővel kapcsolatba került, és a Vállalkozóval munkaviszonyban, megbízási jogviszonyban vagy egyéb munkavégzésre irányuló jogviszonyban álló személlyel (alkalmazottal) – a jelen vállalkozói szerződés hatálya alatt, valamint ennek megszűnését követő egy éven belül – jelen szerződés tárgykörébe eső, vagy azt érintő feladat elvégzésére vonatkozó munkaviszonyt, illetőleg egyéb munkavégzésre irányuló jogviszonyt nem létesít.



6. Vállalkozó kötelezettségei:

6.1. A Vállalkozó kijelenti, hogy a jelen szerződés mellékletében megfogalmazásra került műszaki tartalmat megismerte és az udvar- és területfenntartást jelen szerződés aláírásával mindenkor biztosítja. 

6.2. Vállalkozó kötelezettsége, hogy a szolgáltatások nyújtását oly módon szervezze meg, hogy a teljesítést minden teljesítési napon 06:00 és 14:00 közt folyamatosan és egyidejűleg legalább 4 teljesítésbe bevont személy végezze. Az ezen feladatok napi prioritását és ütemezését a Megrendelő kapcsolattartója jogosult meghatározni, figyelembe véve az 1. számú mellékletben meghatározott rendszeres feladatokat és azok előírt gyakoriságát. A Vállalkozó kötelezettsége, hogy az udvar- és területfenntartási, továbbá kapcsolódó facility szolgáltatások nyújtása során az 1. számú mellékletben előírt munkavédelmi követelményeket mindenkor megtartsa, illetve a teljesítésbe bevont személyekkel megtartassa.

6.3. A Felek az egyértelműség érdekében rögzítik, hogy a Vállalkozó köteles a szabadság, betegség vagy bármely egyéb ok miatt távollévő munkavállalójának megfelelő helyettesítéséről saját költségén gondoskodni.

6.4. Vállalkozó kijelenti, hogy a helyszínt megtekintette, az általa foglalkoztatott és a teljesítésben részt vevő személyekkel azok jellemzőit ismertette, illetve a teljesítés megkezdése előtt ismertetni fogja. Felek e körben megállapodnak, hogy a Vállalkozó mindenkori munkavállalóinak, teljesítésbe általa bevont személyeknek a felügyelete, betanítása, irányítása kizárólag a Vállalkozó feladata (így értelemszerűen a Vállalkozó felel a teljesítésbe idő közben bevont új munkavállalók, foglalkoztatottak betanításáért, illetve a teljesítéshez szükséges információk részükre való folyamatos átadásáért is). A Megrendelő feladata e körben kizárólag az, hogy a szerződéskötést követően (legkésőbb a teljesítés megkezdésekor) bemutassa a Vállalkozó által kapcsolattartóként kijelölt személynek az érintett helyszíneket, illetve megadja a teljesítéshez szükséges esetleges további információkat. A Megrendelő ezt követően is a szükséges tájékoztatásokat ezen kapcsolattartó személy részére nyújtja.

6.5. Vállalkozó kijelenti, hogy csak olyan személyeket alkalmaz a teljesítés során, akiknek a megbízhatóságát ellenőrizte.

6.6. Vállalkozó biztosítja a szolgáltatás nyújtásához szükséges gépeket, fűnyíró és fűkasza berendezéseket, kéziszerszámokat, üzemanyagot, segédanyagot, zöldterület-karbantartáshoz szükséges gyomirtó szereket, hóeltakarításhoz szükséges gépeket és eszközöket, kézi hóeltakarító eszközöket, szóróberendezéseket, melyeknek ellenértéke a vállalkozói díj részét képezi, azt költségként a Vállalkozó nem jogosult felszámítani. A Vállalkozó biztosítja továbbá a síkosságmentesítő anyagot, mely fentebb rögzített díjon kerül külön számlázásra. Amennyiben ennek ára változnak, azt a Vállalkozó köteles a Megrendelő részére jelezni, az azt követő felhasználáshoz és a módosított ár alapján történő számlázáshoz a Megrendelőnek írásban hozzá kell járulnia. A nevezett anyagot szállítólevéllel köteles átadni a Vállalkozó a Megrendelőnek. A Vállalkozó szavatolja, hogy a szerződés keretén belül általa biztosított gépek, eszközök, anyagok és kellékek, valamint az elvégzett szolgáltatások megfelelnek a vonatkozó szabványoknak, hatósági előírásoknak és szakmai követelményeknek.

6.7. Vállalkozó vállalja, hogy minden hónap végén írásbeli jelentést készít a Megrendelő részére az aktuálisan lezárt hónap összegzéséről, melyet köteles megküldeni a Megrendelőnek a tárgyhót követő 5. napig. (Tartalmi elvárás: munkaidő összesítés)

6.8. A Vállalkozó köteles előre megadni azon munkavállalóinak névsorát és elérhetőségét, akik a Megrendelő telephelyén tevékenykednek.

6.9. A Vállalkozó kötelezettséget vállal arra, hogy ha teljesítéssel kapcsolatban a Megrendelő írásban kifogást tesz, akkor a hibás teljesítést 24 órán belül kijavítja.

6.10. Vállalkozó munkavégzése során köteles a tűz- és vagyonvédelemre fokozott figyelmet fordítani, a szolgáltatás teljesítésével összefüggésben keletkezett, vagy a Megrendelőt egyéb okból fenyegető személyi sérülés vagy egyéb kár veszélyének elhárításához köteles a szükséges elsődleges intézkedéseket megtenni. A Vállalkozó kötelezettsége a Megrendelő által előírt tűzvédelmi, vagyonvédelmi, munkavédelmi és információtechnológiai előírásoknak a teljesítésben részt vevők részére történő oktatása és az előírások betartása, érvényesítése.

6.11. A Megrendelő, illetve annak alkalmazottai, közreműködői vagyontárgyaiban keletkezett, a Vállalkozó által a teljesítésbe bevont személyek által okozott károkért a Vállalkozó teljeskörű felelősséget vállal.

6.12. Vállalkozó a szerződés hatálya alatt mindvégig felelősségbiztosítást tart fenn (legalább az ajánlat nyújtásakor bemutatott kötvény szerinti tartalommal), és a Megrendelő kérése esetén ezt a kötvény bemutatásával igazolja.

7. A szerződés hibás teljesítése, kötbér, a szerződés megszüntetése, módosítása:
7.1. Felek megállapodnak, hogy a szerződés 6.2. pontjában rögzített beosztás szerinti létszám, illetve az előírt műszakrend szerinti óraszámok teljesülését a Megrendelő a Vállalkozó részéről a szolgáltatást végző személyek belépőkártyája útján – a belépési és kilépési idő összevetésével – ellenőrzi. Az adott műszakrend szerinti óraszám egy személynél akkor minősül teljesítettnek, ha a belépési és kilépési idő összevetéséből az állapítható meg, hogy a kettő között legalább az elvégzendő óraszám plusz húsz perc eltelt, tekintettel arra, hogy a belépéshez, kilépéshez, átöltözáshez és szükség esetén mosakodáshoz a Felek kétszer tíz perc időt tartanak szükségesnek megállapítani. Ezen kétszer tíz perces időtartam nem tartozik bele a műszakrend szerinti óraszámokba. 

7.2. Abban az esetben, ha a 7.1. pont szerinti számítás alapján megállapítható, hogy valamely szolgáltatást nyújtó személy nem teljesítette a műszakrend szerinti óraszámot, azaz 8 óra 20 percnél kevesebb időtartamot tartózkodott a Megrendelő telephelyén, úgy a vállalkozói díj minden alkalommal a nem teljesített személyek számának megfelelően 0,5%-kal, azaz nulla egész öt tized százalékkal, de maximum havonta 20%-kal, azaz húsz százalékkal csökkentendő hibás teljesítés miatti kötbér jogcímén.

7.3. Abban az esetben, ha a Vállalkozó részéről az adott műszakrend szerinti óraszámot nem egy személy teljesíti – azaz például 8 órás munkarendet ténylegesen 2 személy végzi el egymást váltva – úgy a kétszer tíz perces időtartam mindkét személy esetében külön-külön számítandó azzal, hogy ezt a körülményt a Vállalkozó köteles előzetesen jelezni a Megbízó részére.

7.4. Jelen szerződést bármelyik fél 90 (kilencven) napos felmondási idő betartásával indoklás nélkül felmondhatja. 

7.5. Bármilyen okból bekövetkező felmondás esetén a Felek egymással – a már teljesített szolgáltatás arányos értékelésével – elszámolni kötelesek.

7.6. Felek megállapodnak, hogy jelen szerződést kizárólag írásban módosíthatják.

8. Kapcsolattartás:

8.1. A Felek közötti kapcsolattartás az alábbi kapcsolattartók útján történik:

Megrendelő részéről:
Név: Kovács József
Cím: 3527 Miskolc, Kandó Kálmán tér 1.
Telefonszám: +36 20 326 9021
E-mail cím: Jozsef.Kovacs@railcargo.com
Vállalkozó részéről:
Név: ***
Cím: ***
Telefonszám: ***
E-mail cím: ***

8.2. Amennyiben a kapcsolattartók személyében változás következne be, a Fél haladéktalanul köteles erről a másik Felet írásban értesíteni. A kapcsolattartók személyében történő változás nem minősül a jelen szerződés módosításának.




9. Záró rendelkezések

9.1. Vállalkozó kijelenti, hogy megismerte és a szerződés részeként elfogadja a Megrendelő 2025. március 10. napjától hatályos Általános Szerződési Feltételeit (a továbbiakban: „ÁSZF”), mely megtalálható a Megrendelő internetes honlapján (www.tshungaria.hu). Megrendelő felhívja a Vállalkozó figyelmét, hogy az ÁSZF-ben félkövérrel szedett és aláhúzott rendelkezések lényegesen eltérnek a jogszabályoktól, illetve a szokásos üzleti gyakorlattól. Vállalkozó kijelenti, hogy ezen tájékoztatást megértette és ezen rendelkezéseket is elfogadva írja alá jelen szerződést. Amennyiben a jelen szerződés valamely rendelkezése a Megrendelő ÁSZF-jében megadottaktól eltérő feltételeket tartalmaz, úgy elsődlegesen szerződésben meghatározott rendelkezés az irányadó.

9.2. Jelen szerződés elválaszthatatlan részét képezi 
· udvar- és területfenntartás, facility szolgáltatások részletes meghatározása (1. számú melléklet).

9.3. Felek továbbá megállapodnak, hogy a Megrendelő ajánlattételi felhívásában foglaltak – hacsak jelen szerződés törzsszövege attól kifejezetten eltérő megállapodást nem tartalmaz – alkalmazandó a jelen szerződés teljesítése, értelmezése során. 

A szerződést a Felek áttanulmányozás után, mint akaratukkal mindenben megegyezőt jóváhagyólag írják alá.
Kelt: Miskolc, 2026. ***

1. SZÁMÚ MELLÉKLET

Udvar- és területfenntartás műszaki tartalma
				 
Zöldterület-karbantartási feladatok:

A Megrendelő telephelyének rendszeres fűnyírása, fűkaszálása és gyomirtása.

A telephelyen található fűvel benőtt terület nagysága megközelítőleg 10.000 m², amelynek jelentős része a vasúti iparvágány-hálózat mentén helyezkedik el.

Műszaki követelmények:
· fűnyírás,
· fűkaszálás,
· gyomirtás,
· burkolt felületek (utak, járdák, parkolók) megtisztítása a munkavégzés során keletkező növényi hulladéktól,
· gyomnövényzet eltávolítása építmények, szegélyek és műtárgyak környezetében,
· virágültetés igény szerint,
· szükség esetén a közlekedést vagy karbantartást akadályozó belógó ágak és fák metszése.

A munkavégzés várható gyakorisága a vegetációs időszakban:
· átlagosan kéthetente, illetve
· a Megrendelő igénye szerint, vagy amikor a növényzet magassága indokolja a beavatkozást.

Munkavédelmi követelmények:
A Vállalkozó köteles biztosítani minden szükséges egyéni védőeszközt és munkavédelmi felszerelést, különösen:
· munkavédelmi bakancs,
· láthatósági mellény,
· a tevékenységhez szükséges egyéb egyéni védőeszközök.

Téli síkosságmentesítési és hóeltakarítási szolgáltatás:

A Megrendelő telephelyén található közlekedési utak, parkolók, rakodóterületek, járdák, gyalogos közlekedési útvonalak és egyéb közlekedési felületek téli időszakban történő hóeltakarítása és síkosságmentesítése.
A szolgáltatás célja a téli időjárási viszonyokból eredő balesetveszély megelőzése és a biztonságos közlekedés folyamatos biztosítása.

Műszaki követelmények:
· A hó eltakarítása a teljes érintett területről.
· Az érintett felület nagysága megközelítőleg 6.000 m².
· A munkavégzés során a nagy felületekre és távolságokra tekintettel elsősorban gépi hóeltakarítás szükséges, de szükség esetén kézi munkavégzés is elvárt.
· A havat olyan helyen kell deponálni, ahol az nem akadályozza sem a közlekedést, sem a munkavégzést.
· A jeges, illetve lefagyásra hajlamos felületek megelőző és utólagos síkosságmentesítése.
· Szükség esetén ismételt szórás a tartós vagy visszatérő csúszásveszély megszüntetése érdekében.


Egyéb rendszeresen végzendő üzemfenntartási feladatok:
· Festőkabinban található szűrők cseréje heti rendszerességgel
· Festőkabinban található kerékpár továbbító sínpálya takarítása a rászáradt festéktől, lámpákon lévő fóliák cseréje negyedévente
· Ballonos víz kiosztás felhasználási helyekre, üres ballonok összegyűjtése heti rendszerességgel
· A telephelyen és a csarnokokban útburkolati jelek felfestése félévente
· Munkavállalók felé értékesített padlódeszkák összeállítása kalodákba eseti jelleggel
· Kerékpárüzemben található gépek és környékének takarítása napi rendszerességgel
· Egyéb termelő területeken lévő gépek takarítása eseti jelleggel
· Kerékpár szemcseszóró berendezésből használt szemcse eltávolítása heti rendszerességgel
· Kerékpár profilesztergákból fémforgács eltávolítása eseti jelleggel
· Irodák költöztetése, irodabútorok szállítása eseti jelleggel
· Szemétszedés a teljes telephelyen eseti jelleggel
· Gyümölcsnap, fánknap, mikulás ajándékok kiosztása a szervezeti egységeknek
· Egyéb egyszerű és közepes fizikai munkát igénylő feladatok

